*Anexa nr.3*

*la ordinul Ministrului Finanţelor*

*nr.156 din 01.11.2013*

**Modul de întocmire a Raportului privind executarea bugetului**

**asigurărilor sociale de stat (formularul nr.2 CNAS)**

 Raportul privind executarea bugetului asigurărilor sociale de stat se întocmeşte de către Casa Naţională de Asigurări Sociale de Stat conform formularului nr.2 CNAS, aprobat prin ordinul nominalizat, şi se prezintă Ministerului Finanţelor trimestrial şi anual, în termenii stabiliţi de acesta.

 Indicatorii pe venituri şi cheltuieli în Raport se expun conform legii bugetului asigurărilor sociale de stat anuale şi se completează după cum urmează:

* În *coloniţa 1 ,,Plan aprobat”* se reflectă planul anual aprobat iniţial prin legea bugetului asigurărilor sociale de stat.
* În *coloniţa 2 ,,Plan precizat pe an”* se reflectă planul precizat anual ţinând cont de modificările ulterioare operate în legea bugetului asigurărilor sociale de stat pentru anul bugetar în curs.
* În *coloniţa 3 ,,Plan precizat pe perioada de gestiune”* se reflectă planul precizat pentru perioada de gestiune cu modificările ulterioare.
* În *coloniţa 4 ,,Executat”* se reflectă tranzacţiile (intrări/ieşiri) pe conturile de venituri şi cheltuieli a Casei Naţionale de Asigurări Sociale, şi plăţile efectuate la locul de muncă.
* În *coloniţa 5 ,,Achitat”* se reflectă sumele achitate faţă de beneficiarii de plăţi (locul de muncă, formularul 4-BASS, raportul Agenţiei Naţionale pentru Ocuparea Forţei de Muncă) prin intermediul BC ”Banca de Economii” SA şi ÎS ”Poşta Moldovei”, conform rapoartelor prezentate de acestea.
* În *coloniţa 6 ,,Executat faţă de precizat pe an”* se reflectă devierile indicatorilor executat *minus* planul precizat pe an.
* În *coloniţa 7 ,,Executat faţă de precizat pe an”* se reflectă devierile *în procente* a indicatorilor executat faţă de planul precizat pe an.
* În  *coloniţa 8 ,,Executat faţă de precizat pe perioada de gestiune”* se reflectă devierile indicatorilor executat *minus* planul precizat pe perioada de gestiune.
* În *coloniţa 9 ,,Executat faţă de precizat pe perioada de gestiune”* se reflectă devierile *în procente* a indicatorilor executat faţă de planul precizat pe perioada de gestiune.

*Deficit (-)* – diferenţa negativă între veniturile şi cheltuielile bugetului asigurărilor sociale de stat.

 *Excedent (+)* – diferenţa pozitivă între veniturile şi cheltuielile bugetului asigurărilor sociale de stat.

 *Surse de finanţare, total* – se calculează ca *sumă totală netă* pe poziţiile *împrumuturi,* *Hîrtii de Valoare de Stat* şi *modificarea soldurilor la conturi*.

 Sursele de finanţare includ:

 *Împrumuturi de la alte instituţii financiare, total* – se reflectă suma netă, care se calculează ca *suma* împrumuturilor acordate de către alte instituţii financiare în decursul anului bugetar şi împrumuturilor rambursate altor instituţii financiare.

 *Împrumuturi contractate de la alte instituţii financiare* – se reflectă suma împrumuturilor contractate de la alte instituţii financiare în decursul anului bugetar. În Raport această operaţiune se reflectă cu semnul plus (+).

 *Împrumuturi rambursate altor instituţii financiare* – se reflectă suma împrumuturilor rambursate altor instituţii financiare în decursul anului bugetar. În Raport această operaţiune se reflectă cu semnul minus (-).

 *Hîrtii de Valoare de Stat, total* – se reflectă suma netă, care se calculează ca *suma* procurării Hîrtiilor de Valoare de Stat în perioada raportată (începînd cu 1 ianuarie a anului bugetar curent) şi veniturilor de la vînzarea Hîrtiilor de Valoare de Stat în perioada raportată.

 *Procurarea Hîrtiilor de Valoare de Stat în perioada raportată* – se reflectă sumele transferate din conturile Casei Naţionale de Asigurări Sociale pentru procurarea Hîrtiilor de Valoare de Stat în perioada de la 1 ianuarie şi sfîrşitul perioadei de raportare a anului bugetar. În Raport această operaţiune se reflectă cu semnul plus (+).

 *Venituri din vînzarea Hîrtiilor de Valoare de Stat* *în perioada raportată* – se reflectă încasările în conturile Casei Naţionale de Asigurări Sociale de Stat de la veniturile din vînzarea Hîrtiilor de Valoare de Stat în perioada de la 1 ianuarie şi sfîrşitul perioadei de raportare a anului bugetar. În Raport această operaţiune se reflectă cu semnul minus (-).

 *Soldul mijloacelor băneşti la începutul anului bugetar, total –* se calculează ca *suma* soldului mijloacelor băneşti la conturile curente şi la contul fondului de rezervă la situația din 31 decembrie a anului bugetar precedent.

*Soldul mijloacelor băneşti la începutul anului bugetar la conturile curente* – se reflectă mijloacele băneşti aflate la conturile curente ale Casei Naţionale de Asigurări Sociale la situaţia din 31 decembrie a anului bugetar precedent.

 *Fondul de rezervă* – se reflectă mijloacele băneşti, rezervate pe un cont separat, care în cazul insuficienţei de surse financiare se îndreaptă pentru necesităţile bugetului asigurărilor sociale de stat.

 *Soldul mijloacelor băneşti la sfîrşitul perioadei de gestiune, total –* se calculează ca *suma* soldului mijloacelor băneşti la conturile curente şi la contul fondului de rezervă la sfîrşitul perioadei de gestiune.

*Soldul mijloacelor băneşti la sfîrşitul perioadei de gestiune la conturile curente* – se reflectă mijloacele băneşti aflate la conturile curente ale Casei Naţionale de Asigurări Sociale la sfîrşitul perioadei de gestiune.

 *Modificarea soldurilor la conturi* – se calculează ca *diferenţa* între soldurile mijloacelor băneşti la începutul anului bugetar şi la sfîrşitul perioadei de gestiune.

 Înrubrica *Nota* – se indică informaţia operativă referitoare la datoriile bugetului asigurărilor sociale de stat (inclusiv din contul transferurilor de la bugetul de stat) faţă de beneficiarii de pensii, alocaţii, indemnizaţii, compensaţii şi alte plăţi la sfîrşitul perioadei de raportare.

**Balanţarea Raportului**

 Raportul se consideră completat corect în cazul cînd:

* Suma deficitului/excedentului şi surselor de finanţare este egală cu zero, adică:
* În cazul cînd avem deficit (-), suma surselor de finanţare (Împrumuturi de la alte instituţii financiare, total *plus* Hîrtii de Valoare de Stat, total *plus* modificarea soldurilor la conturi) trebuie să fie egală cu suma deficitului cu semnul opus, adică cu (+).
* În cazul cînd avem excedent (+), suma surselor de finanţare (Împrumuturi de la alte instituţii financiare, total *plus* Hîrtii de Valoare de Stat, total *plus* modificarea soldurilor la conturi) trebuie să fie egală cu suma excedentului cu semnul opus, adică cu (-).